เรื่องร้องเรียน: แจ้งรอบที่ 3 รถยนต์ขับขึ้นบนทางเท้าและพึ่งปูทางเท้าใหม่ไม่ถึงเดือนทางเท้าพังฝนตกน้ำขังเดินเหยียบเลอะหมด แจ้งทุกรอบแจ้งว่าไม่พบทุกรอบ แต่เราก็พบทุกวัน แปลกดี
การดำเนินการของเจ้าหน้าที่: ฝ่ายเทศกิจได้ดำเนินการตรวจสอบเมื่อวันที่ 18/9/2566 เวลา 10.30 น. เบื้องต้นได้ประชาสัมพันธ์ประชาชนผู้พักอาศัยในบริเวณดังกล่าว ขอความร่วมมือไม่จอดหรือขับขี่รถยนต์ รถจักรยานยนต์บนทางเท้า เนื่องจากเป็นการกระทำผิดตามพ.ร.บ.รักษาความสะอาดฯ พ.ศ.2535 มาตรา 17(2) จอดหรือขับขี่รถยนต์ รถจักรยานยนต์ บนทางเท้า ต้องระวางโทษปรับไม่เกิน 5,000 บาท ทั้งนี้ได้ดำเนินการสืบค้นข้อมูลจากระบบกรมขนส่งทางบกเพื่อจัดทำหนังสือขอเชิญพบเจ้าของรถยนต์ตามหมายเลขทะเบียนที่ปรากฏในภาพเพื่อดำเนินการตามกฎหมายต่อไป เจ้าหน้าที่จะดำเนินการกวดขันบริเวณดังกล่าวอย่างสม่ำเสมอต่อไป
ความเห็นของผู้แจ้ง: แบบนี้เยี่ยมครับ ขอให้แก้ปัญหาได้ซักทีในยุคท่านชัชชาติ เพราะฟุตบาทพึ่งปูใหม่ และ ตอนนี้ก็มีพื้นกระดกกระดอนแล้ว  รถ หรือ มอเตอร์ไซค์ขับไม่เลอะ คนเดินผ่านเละ ทั้งที่เป็นทางของคนเดินเท้า
พื้นที่: แขวงปากคลองภาษีเจริญ เขตภาษีเจริญ กรุงเทพมหานคร